ประกาศการทางพิเศษแห่งประเทศไทยประกาศการทางพิเศษแห่งประเทศไทยเรื่องการออกพันธบัตรการทางพิเศษแห่งประเทศไทยพ.ศ. ๒๕๕๒ ครั้งที่ ๑และครั้งที่ ๒[๑] อาศัยอำนาจตามความในมาตรา๑๐ (๖) ประกอบกับมาตรา ๕๗ (๓) แห่งพระราชบัญญัติการทางพิเศษแห่งประเทศไทย พ.ศ.๒๕๕๐ และโดยความเห็นชอบของคณะรัฐมนตรีในการประชุมเมื่อวันที่ ๒๐ กรกฎาคม ๒๕๔๗ผู้ว่าการการทางพิเศษแห่งประเทศไทยจึงขอประกาศให้ทราบว่าข้อ ๑ การทางพิเศษแห่งประเทศไทย จะทำการกู้เงินเพื่อการลงทุนโดยวิธีการออกจำหน่ายพันธบัตรข้อ ๒ พันธบัตรนี้มีชื่อเรียกว่า พันธบัตรการทางพิเศษแห่งประเทศไทยพ.ศ. ๒๕๕๒ ครั้งที่ ๑ และครั้งที่ ๒ข้อ ๓ พันธบัตรนี้กระทรวงการคลังเป็นผู้ค้ำประกันต้นเงินและดอกเบี้ยข้อ ๔ พันธบัตรนี้เป็นพันธบัตรชนิดระบุชื่อผู้ถือข้อ ๕ พันธบัตรนี้มีมูลค่าที่ออกรวม ๑,๗๐๐,๐๐๐,๐๐๐ บาท (หนึ่งพันเจ็ดร้อยล้านบาทถ้วน) แบ่งออกเป็น๑,๗๐๐,๐๐๐ หน่วย(หนึ่งล้านเจ็ดแสนหน่วย) มูลค่าหน่วยละ ๑,๐๐๐ บาท(หนึ่งพันบาทถ้วน) โดยมีมูลค่า ๑,๐๐๐,๐๐๐,๐๐๐ บาท (หนึ่งพันล้านบาทถ้วน) สำหรับพันธบัตรการทางพิเศษแห่งประเทศไทยพ.ศ. ๒๕๕๒ ครั้งที่ ๑ และมูลค่า ๗๐๐,๐๐๐,๐๐๐ บาท (เจ็ดร้อยล้านบาทถ้วน) สำหรับพันธบัตรการทางพิเศษแห่งประเทศไทยพ.ศ. ๒๕๕๒ ครั้งที่ ๒ ซึ่งจำหน่ายให้แก่บุคคลธรรมดาและนิติบุคคลทั่วไปโดยไม่จำกัดประเภทบุคคลและสัญชาติข้อ ๖ พันธบัตรนี้มีกำหนดไถ่ถอนพันธบัตรเมื่อครบ๑๐ ปี สำหรับพันธบัตรการทางพิเศษแห่งประเทศไทย พ.ศ. ๒๕๕๒ ครั้งที่ ๑ และเมื่อครบ ๙ปี สำหรับพันธบัตรการทางพิเศษแห่งประเทศไทย พ.ศ. ๒๕๕๒ ครั้งที่ ๒นับแต่วันออกพันธบัตรเป็นการไถ่ถอนครั้งเดียวเต็มตามจำนวนที่ออกและไม่มีการไถ่ถอนก่อนกำหนดข้อ ๗ วันออกจำหน่ายพันธบัตร คือ วันที่ ๑๗พฤศจิกายน ๒๕๕๑ สำหรับพันธบัตรการทางพิเศษแห่งประเทศไทย พ.ศ. ๒๕๕๒ ครั้งที่ ๑และครั้งที่ ๒ข้อ ๘ วันไถ่ถอนพันธบัตร คือ วันที่ ๑๗ พฤศจิกายน๒๕๖๑ สำหรับพันธบัตรการทางพิเศษแห่งประเทศไทย พ.ศ. ๒๕๕๒ ครั้งที่ ๑ และวันที่ ๑๗พฤศจิกายน ๒๕๖๐ สำหรับพันธบัตรการทางพิเศษแห่งประเทศไทย พ.ศ. ๒๕๕๒ ครั้งที่ ๒หากวันดังกล่าวตรงกับวันหยุดทำการของการทางพิเศษแห่งประเทศไทยหรือวันหยุดทำการของธนาคารพาณิชย์ให้เลื่อนวันครบกำหนดไถ่ถอนเป็นวันเปิดทำการถัดไปข้อ ๙ พันธบัตรนี้มีอัตราดอกเบี้ยร้อยละ ๔.๓๓ต่อปี สำหรับพันธบัตรการทางพิเศษแห่งประเทศไทย พ.ศ. ๒๕๕๒ ครั้งที่ ๑ และร้อยละ๔.๒๒ ต่อปี สำหรับพันธบัตรการทางพิเศษแห่งประเทศไทย พ.ศ. ๒๕๕๒ ครั้งที่ ๒คำนวณจากมูลค่าของพันธบัตรโดยเริ่มคำนวณจากวันออกพันธบัตรถึงวันก่อนวันไถ่ถอนพันธบัตรการคำนวณดอกเบี้ยใช้หลักเกณฑ์หนึ่งปีมี ๓๖๕ วัน และนับวันตามจำนวนวันที่เกิดขึ้นจริงเศษของ ๑ สตางค์ให้ปัดทิ้งข้อ ๑๐ การทางพิเศษแห่งประเทศไทยจะชำระดอกเบี้ยให้แก่ผู้ถือกรรมสิทธิ์ในพันธบัตรตามกำหนดเวลาดังนี้๑๐.๑ดอกเบี้ยงวดแรก ชำระในวันที่ ๑๗ พฤษภาคม ๒๕๕๒๑๐.๒ดอกเบี้ยงวดต่อไปชำระทุก ๆ ๖ เดือน ทุก ๆ วันที่ ๑๗ พฤศจิกายน และ ๑๗ พฤษภาคม๑๐.๓ดอกเบี้ยงวดสุดท้ายชำระพร้อมกับต้นเงินของพันธบัตร ณ วันไถ่ถอนพันธบัตร๑๐.๔ถ้าวันถึงกำหนดชำระดอกเบี้ยดังที่ระบุใน ๑๐.๑ และ ๑๐.๒ตรงกับวันหยุดทำการของการทางพิเศษแห่งประเทศไทยหรือวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไปข้อ ๑๑ การทางพิเศษแห่งประเทศไทยมอบหมายให้ธนาคารกรุงเทพจำกัด (มหาชน) เป็นผู้จัดการจัดจำหน่ายและประกันการจำหน่ายพันธบัตรการทางพิเศษแห่งประเทศไทยพ.ศ. ๒๕๕๒ ครั้งที่ ๑ และธนาคารไทยพาณิชย์ จำกัด (มหาชน)เป็นผู้จัดการจัดจำหน่ายและประกันการจำหน่ายพันธบัตรการทางพิเศษแห่งประเทศไทย พ.ศ.๒๕๕๒ ครั้งที่ ๒ โดยมีธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรการทางพิเศษแห่งประเทศไทยข้อ ๑๒ ธนาคารแห่งประเทศไทยทำหน้าที่รับผิดชอบในการเป็นนายทะเบียนและตัวแทนการจ่ายเงินพันธบัตรและการจัดการอื่นๆ ที่จำเป็นเพื่อผลประโยชน์ในการนี้ข้อ ๑๓ รายละเอียด ขั้นตอน วิธีการ และกำหนดการเปิดให้จองซื้อพันธบัตรตลอดจนขั้นตอนวิธีการจัดสรรและวิธีการชำระเงินคืนแก่ผู้จองซื้อพันธบัตรในกรณีที่ไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์ จะประกาศในหนังสือชี้ชวนซื้อพันธบัตรข้อ ๑๔ การโอนกรรมสิทธิ์หรือการจำนำพันธบัตรจะต้องนำพันธบัตรไปจดทะเบียนที่ธนาคารแห่งประเทศไทยซึ่งได้รับแต่งตั้งเป็นนายทะเบียนและตัวแทนการจ่ายเงินพันธบัตรนี้ การโอนกรรมสิทธิ์หรือการจำนำพันธบัตรหรือการเปลี่ยนแปลงเงื่อนไขให้ถือปฏิบัติตามระเบียบและพิธีปฏิบัติของธนาคารแห่งประเทศไทยข้อ ๑๕ กรรมสิทธิ์ในพันธบัตรนี้ให้ถือตามการจดทะเบียนที่นายทะเบียนเป็นสำคัญข้อ ๑๖ พันธบัตรนี้ไม่สมบูรณ์เว้นแต่พนักงานธนาคารแห่งประเทศไทยซึ่งผู้ว่าการการทางพิเศษแห่งประเทศไทยได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนี้แล้วข้อ ๑๗ ในกรณีที่พันธบัตรชำรุด สูญหายหรือถูกทำลายด้วยประการใด ๆ ธนาคารแห่งประเทศไทยจะออกพันธบัตรให้ใหม่เมื่อผู้ถือกรรมสิทธิ์ในพันธบัตรได้ปฏิบัติตามระเบียบของธนาคารแห่งประเทศไทยแล้วข้อ ๑๘ การดำเนินการตามข้อ ๑๔ และ/หรือข้อ ๑๗ผู้ถือกรรมสิทธิ์ในพันธบัตรจะต้องเสียค่าใช้จ่ายต่าง ๆ เพื่อการนั้นด้วยประกาศ ณ วันที่ ๑๓พฤศจิกายน พ.ศ. ๒๕๕๑เผชิญ ไพโรจน์ศักดิ์ผู้ว่าการการทางพิเศษแห่งประเทศไทยวัชศักดิ์/จัดทำ๒๓ ธันวาคม ๒๕๕๑โชติกานต์/ปรับปรุง๒๕ พฤศจิกายน ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๑๙๐ ง/หน้า ๑๐๑/๑๗ ธันวาคม ๒๕๕๑